b'\n_START_ARTICLE_\nKarali\xc5\xa1koji Alberto prieplauka\n_START_PARAGRAPH_\nKarali\xc5\xa1koji Alberto prieplauka (angl. The Royal Albert Dock Liverpool) \xe2\x80\x93 istorinis burini\xc5\xb3 laiv\xc5\xb3 uostas ir sand\xc4\x97li\xc5\xb3 kompleksas, kuris atidarytas 1846 m. (projektuotojas - Jesse Hartley) Liverpulyje, Jungtin\xc4\x97je Karalyst\xc4\x97je. Kadangi konstrukcijoje nenaudotas medis Alberto prieplauka buvo pirmasis pasaulyje nedegus sardeli\xc5\xb3 kompleksas. Statytinis i\xc5\xa1siskyr\xc4\x97 savo ekonomi\xc5\xa1kumu, kadangi laivai gal\xc4\x97jo b\xc5\xabti pakraunami tiesiai i\xc5\xa1 arba \xc4\xaf sand\xc4\x97l\xc4\xaf. Jame taip pat panaudoti pirmieji pasaulyje hirdauliniai kranai. Uoste klest\xc4\x97jo verg\xc5\xb3, tabako, brend\xc5\xbeio, medviln\xc4\x97s, arbatos, cukraus, \xc5\xa1ilko, dramblio kaulo prekyba. \xc5\xa0iuo metu kompleksas pritaikytas lankytojams ir visuomen\xc4\x97s reikm\xc4\x97ms. Veikia vie\xc5\xa1bu\xc4\x8diai, restoranai, dail\xc4\x97s galerija, j\xc5\xabr\xc5\xb3 muziejus, The Beatles muziejus. Nuo 2004 m. \xc4\xaftrauktas \xc4\xaf UNESCO Pasaulio paveldo s\xc4\x85ra\xc5\xa1\xc4\x85.\n_START_SECTION_\nIstorija\n_START_PARAGRAPH_\n1837 m. projektuotojas Jesse Hartley prad\xc4\x97jo pirminio plano projektavim\xc4\x85 ir konsultacinius darbus. 1839 m. galutinis Alberto prieplaukos projektas pateiktas planavimo komisijai. 1841 m. Jungtin\xc4\x97s Karalyst\xc4\x97s Parlamentas pritar\xc4\x97 si\xc5\xablomam planui ir leido prad\xc4\x97ti statybos darbus. Projektas i\xc5\xa1siskyr\xc4\x97 tuo, kad uostas ir sand\xc4\x97liai buvo sujungti kartu ir tuo jog Alberto prieplauka tur\xc4\x97jo tapti pirmuoji nedegiu sand\xc4\x97li\xc5\xb3 kompleksu pasaulyje._NEWLINE_Prie\xc5\xa1 pradedant statybos darbus buvo i\xc5\xa1keldinti 59 vietiniai gyventojai, o j\xc5\xb3 namai nugriauti. 1845 m. i\xc5\xa1valius vandens dugn\xc4\x85 \xc4\xafplauk\xc4\x97 pirmasis laivas. 1846 m. kompleks\xc4\x85 oficialiai atidar\xc4\x97 Karalien\xc4\x97s Viktorijos vyras Princas Albertas, kurio garbei uostas ir buvo pavadintas. Kompeleks\xc4\x85 atidarius statybos darbai nesustojo. 1848 m. atidarytas prieplaukos ofisas, sumontuoti pirmieji krovininiai hidrauliniai kranai pasaulyje. D\xc4\x97l savo ekonomi\xc5\xa1ko dizaino uostas tapo itin s\xc4\x97kmingu. Pl\xc4\x97tota prekyba su tolimaisiais kra\xc5\xa1tais. Prekiauta vergais, cukrumi, medvilne, brend\xc5\xbeiu, \xc5\xa1ilku, dramblio kaulu, arbata, tabaku._NEWLINE_Alberto prieplauka buvo pritaikyta j\xc5\xabriniams burlaiviams, bet prad\xc4\x97jus naudoti \xc5\xbeymiai didesnius garlaivius - Alberto prieplauka tapo per ma\xc5\xbea. Alberto prieplauk\xc4\x85 prad\xc4\x97ta naudoti tik sand\xc4\x97liavimo paskirtimi._NEWLINE_Antrojo pasaulinio karo metu Alberto prieplauka naudota kaip j\xc5\xabros paj\xc4\x97g\xc5\xb3 baz\xc4\x97. Kompleksas smarkiai nukent\xc4\x97jo per 1941 m. bombardavim\xc4\x85._NEWLINE_1972 m. Alberto prieplaukos industrin\xc4\x97 veikla sustabdyta. 1984 m. Alberto prieplauka oficialiai atidaryta visuomenin\xc4\x97ms reikm\xc4\x97ms._NEWLINE_2018 m. kompleksui suteiktas karali\xc5\xa1kasis vardas.'